Zmluva o vklade hotovosti v bezpečnostných jednorazových obaloch klientov VÚB, a.s.

(ďalej len „Zmluva“)

uzatvorená medzi zmluvnými stranami:

Všeobecná úverová banka, a. s.

sídlo: Mlynské nivy 1, 829 90 Bratislava

Obchodný register: Mestský súd Bratislava III

Oddiel: Sa, Vložka číslo: 341/B

IČO: 31 320 155

IČD: SK7020000207

DIČ: 2020411811

Konajúca prostredníctvom:

(titul, meno a priezvisko) Ing. Hana Husenicová

(funkcia) vedúca oddelenia Kapitálové trhy

a

(titul, meno, priezvisko) Ing. Pavel Hluch

(funkcia) špecialista pre kapitálové trhy

(ďalej len „ Banka“)

a

|  |  |
| --- | --- |
| Názov: | Štátna pokladnica |
| Sídlo: | Radlinského 32, 810 05 Bratislava |
| IČO: | 360 65 340 |
| DIČ: | 2021 706544 |

Konajúci/a prostredníctvom:

 Ing. Jana Ďuricová, riaditeľ Štátnej pokladnice

 (ďalej len „Majiteľ účtu“)

a

|  |  |
| --- | --- |
| Názov: | ................................................................................... |
| Sídlo: | ................................................................................... |
| IČO: | ................................................................................... |
| DIČ: | ................................................................................... |

Konajúci/a prostredníctvom:

…………………………………………………………….......……………….

a

…………………………………………………………….......……………….

(ďalej len „Klient“ a pre spoločné označenie Banka, Klient a Majiteľ účtu ďalej len „zmluvné strany“)

**I. Predmet Zmluvy**

1. Predmetom Zmluvy je poskytovanie Služby Vkladu Bankou a úprava súvisiacich práv a povinností zmluvných strán.

**II.** **Práva a povinnosti zmluvných strán**

1. Banka sa zaväzuje poskytovať Klientovi a Majiteľovi účtu Službu Vkladu, za podmienok uvedených v Zmluve.

2. Klient sa zaväzuje realizovať Vklad/y v bankovkách a minciach v mene EURO a v bankovkách v cudzej mene .........................formou ich odovzdania v Safebagu na Obchodnom mieste Banky uvedenom v Prílohe č. 1, v súlade s podmienkami poskytovania Služby Vkladu uvedenými v Zmluve.

3. Klient je povinný realizovať Vklady na Účet/Účty....................................................

4. Zmluvné strany sa dohodli, že za poskytovanú Službu bude Banka účtovať poplatky v zmysle Zmluvy o poskytovaní bankových služieb pre Štátnu pokladnicu, uzatvorenej dňa 12.11.2003 medzi Bankou a Majiteľom

účtu v znení jej dodatkov. Klient a Majiteľ účtu podpísaním Zmluvy vyhlasujú a potvrdzujú, že sa s poplatkami

súvisiacimi so Zmluvou oboznámili, porozumeli im a súhlasia  s nimi.

5. Majiteľ účtu súhlasí so zúčtovaním finančných prostriedkov z Účtu/ov uvedeného/ých v bode 3 tohto článku Zmluvy v prípadoch dohodnutých v Zmluve.

6. Podpisom Zmluvy Majiteľ účtu splnomocňuje Klienta na všetky právne úkony súvisiace so Zmluvou, vrátane

podpisovania akýchkoľvek dokumentov súvisiacich so Zmluvou v mene Majiteľa účtu po dobu platnosti

a účinnosti Zmluvy.

7. Klient vyhlasuje, že:

1. vlastníkom finančných prostriedkov s hodnotou najmenej 15 000,- EUR,  vkladaných prostredníctvom Safebagov na Účet/Účty uvedený/é v bode 3 tohto článku Zmluvy, je:

a) Klient alebo

b) štát – Slovenská republika alebo

c) osoby, ktoré sú vlastníkmi finančných prostriedkov spravovaných Klientom a

2. vklady finančných prostriedkov, uvedených v odseku 1 tohto bodu Zmluvy vykonáva na  svoj účet alebo účet osôb, uvedených v odseku 1, tohto bodu Zmluvy podľa osobitného zákona.

8.  Klient tiež vyhlasuje, že všetky vkladané  finančné prostriedky na Účet/Účty uvedený/é v bode 3 tohto článku

Zmluvy sú prostriedkami rozpočtu Klienta alebo sú spravované Klientom.

**III. Trvanie Zmluvy a zánik Zmluvy**

1. Zmluva sa uzatvára na dobu neurčitú.

2. Zmluva zaniká výpoveďou ktorejkoľvek zmluvnej strany, pričom zmluvné strany sú oprávnené Zmluvu vypovedať aj bez udania dôvodu nasledovne:

a) Banka v jednomesačnej výpovednej lehote, ktorá začína plynúť prvým dňom mesiaca nasledujúceho po mesiaci, v ktorom bola výpoveď Klientovi a Majiteľovi účtu doručená,

b) Majiteľ účtu s účinnosťou dňom doručenia písomnej výpovede Banke a Klientovi, pričom v prípade, ak k doručeniu výpovede Banke a Klientovi došlo v iný deň, má sa za to, že k doručeniu došlo v neskorší deň,

c) Klient s účinnosťou dňom doručenia písomnej výpovede Banke a Majiteľovi účtu, pričom v prípade, ak k doručeniu výpovede Banke a Majiteľovi účtu došlo v iný deň, má sa za to, že k doručeniu došlo v neskorší deň.

3. Zmluva môže byť ukončená aj vzájomnou dohodou zmluvných strán.

4. Pri podstatnom porušení podmienok uvedených v Zmluve sú zmluvné strany oprávnené odstúpiť od Zmluvy s účinnosťou dňom doručenia oznámenia o odstúpení ostatným zmluvným stranám, pričom v prípade, ak k doručeniu odstúpenia zmluvným stranám došlo v iný deň, má sa za to, že k doručeniu došlo v neskorší deň.

5. Zánik Zmluvy nemá vplyv na zaplatenie dohodnutých poplatkov.

**IV. Záverečné ustanovenia**

1. Časť obsahu Zmluvy je určená Prílohou č. 1, Prílohou č. 2 a Prílohou č. 3, ktoré tvoria neoddeliteľnú súčasť Zmluvy. Podpisom Zmluvy Klient a Majiteľ účtu vyhlasujú, že sa s nimi oboznámili a súhlasia s ich obsahom.

2. Zmluvu je možné meniť a dopĺňať len písomnými dodatkami podpísanými zmluvnými stranami, s výnimkou zmeny Prílohy č. 1 a Prílohy č. 2, a to spôsobom uvedeným v Prílohe č. 3.

3. Zmluva sa vyhotovuje v troch rovnopisoch, po jednom pre každú zmluvnú stranu.

4. Zmluva nadobúda platnosť dňom jej uzatvorenia zmluvnými stranami a účinnosť dňa ................. Podpisom zmluvných strán na Zmluve sa rozumie:

a) vlastnoručný podpis, v prípade jej uzatvorenia v listinnej podobe

 b) kvalifikovaný elektronický podpis, v prípade jej uzatvorenia prostredníctvom elektronických prostriedkov.

5. Nadobudnutím účinnosti Zmluvy zaniká Zmluva o ......................................, uzatvorená medzi zmluvnými stranami dňa ...........

**Prílohy:**

Príloha č. 1 Špecifikácia subjektov pre realizáciu Služby Vkladu

Príloha č. 2  Kontaktné osoby Klienta a Majiteľa účtu

Príloha č. 3 Podmienky pre realizáciu Vkladov v Safebagoch

**Banka: Klient:**

V Bratislave, dňa............................ V................................, dňa..........................

...................................................................... ...................................................................

Ing. Hana Husenicová (meno, priezvisko a funkcia)

vedúca odd. Kapitálové trhy

....................................................................

Ing. Pavel Hlúch špecialista pre kap. trhy

 **Majiteľ účtu:**

 V Bratislave, dňa..........................

 ...........................................................

Ing. Jana Ďuricová, riaditeľ Štátnej pokladnice

Príloha č. 1 k Zmluve o vklade hotovosti v

 bezpečnostných jednorazových obaloch klientov VÚB, a.s.

**Špecifikácia subjektov pre realizáciu Služby Vkladu**

Klient (obchodné mene/názov a jeho sídlo) :...................................................................................

**Časť 1 – Subjekt, v ktorom bude Klient realizovať Vklad**

Obchodné miesto Banky: ................................................................................

**Časť 2- Poskytovanie Safebagov Klientovi**

|  |
| --- |
| - priebežne v rámci Vkladu (kus za kus)- zásoba na mesiac v počte......ks \*/ (v prípade uvedenej alternatívy, je potrebné vyplniť nižšie uvedenú tabuľku; v opačnom prípade sa tabuľka vymaže) |

Osoby oprávnené prevziať mesačnú zásobu Safebagov \*/:

|  |  |  |  |
| --- | --- | --- | --- |
| Meno a priezvisko | Telefónne číslo | E-mailová adresa | Organizačná jednotka Klienta a jej označenie  |
|       |  |  |       |
|       |  |  |       |

Poznámka: nevyplnené riadky v tabuľkách treba vyčiarknuť

**Za Klienta: ...........................................**

**Za Majiteľa účtu: ....................................**

Touto Prílohou č. 1 sa s účinnosťou od ............... nahrádza Príloha č.1 zo dňa ............................

**Za Banku:**

Dátum účinnosti: .......................

V ............................. dátum: .......................

|  |
| --- |
| .................................................................................................................................................................... (meno, priezvisko a funkcia)  |

.................................................................................

..................................................................................

(meno, priezvisko a funkcia)

Príloha č. 2 k Zmluve o vklade hotovosti v

bezpečnostných jednorazových obaloch klientov VÚB, a. s.

**Kontaktné osoby Klienta a Majiteľa účtu**

Klient (obchodné meno/názov a jeho sídlo): ........................................................................

 **Zoznam kontaktných osôb Klienta** (v rámci **jednej organizačnej jednotky Klienta max. 2 osoby)\*/**

|  |  |  |  |  |
| --- | --- | --- | --- | --- |
| Obchodnémiesto Banky | Meno a priezvisko kontaktnej osoby Klienta/osoby Majiteľa účtu | Telefónne číslo osoby Klienta | e-mailová adresa osoby Klienta / osoby Majiteľa účtu | Organizačná jednotka Klienta a jej označenie |
| VÚBústredie | Miroslav OškoDaniela Töröková | 0908 941 2200918 956 281 | miroslav.osko@pokladnica.skdaniela.torokova@pokladnica.sk | Štátna pokladnica |
|  |  |  |  |  |
|  |  |  |  |  |

Touto Prílohou č. 2 sa s účinnosťou od ............... nahrádza Príloha č. 2 zo dňa ............................

Dátum účinnosti: .......................

**Za Klienta:** .................................................

**Za Majiteľa účtu**: ………………………………………..

Ing. Jana Ďuricová, riaditeľ Štátnej pokladnice

Príloha č. 3 k Zmluve o vklade hotovosti v

bezpečnostných jednorazových obaloch klientov VÚB, a. s.

**Podmienky pre realizáciu Vkladov v Safebagoch**

Táto Príloha č. 3 k Zmluve o vklade hotovosti v bezpečnostných jednorazových obaloch klientov Všeobecnej úverovej banky, a. s. bližšie určuje podmienky, za ktorých sa budú realizovať Vklady v Safebagoch a Banka bude poskytovať dohodnutú Službu.

# **1. DEFINÍCIE**

Pojmy uvedené v tomto článku veľkým začiatočným písmenom majú v Zmluve o vklade hotovosti v bezpečnostných jednorazových obaloch klientov VÚB, a. s. význam uvedený v tomto článku, pokiaľ nie je v Zmluve o vklade hotovosti v bezpečnostných jednorazových obaloch klientov VÚB, a. s. uvedené inak:

**Dodávateľ**

Zmluvný partner Banky, spoločnosť Monilogi, s.r.o., IČO 54 508 673, ktorý jej poskytuje bezpečnostné služby v rámci príjmu a spracovania Hotovosti.

**Hotovosť**

Bankovky a mince v mene EURO a/alebo bankovky v cudzej mene.

**Obchodné miesto**

Pobočka Banky a jej obslužné priestory, v ktorých spravidla dochádza k vykonávaniu bankových obchodov a poskytovaniu služieb.

**Reklamácia**

Uplatnené právo zo zodpovednosti za vady Služby Vkladu voči Banke.

**Reklamačný poriadok**

Bankou vydané pravidlá, upravujúce práva a povinnosti Banky, Majiteľa účtu a Klienta v súvislosti s vybavovaním podnetov Klienta a Majiteľa účtu, týkajúcich sa kvality a správnosti Bankou poskytovaných služieb. Reklamačný poriadok je zverejnený na Webovom sídle a je k dispozícii aj na Obchodnom mieste.

**Safebag**

Jednorazové (priehľadné) bezpečnostné vrecko s bezpečnostným uzáverom, s jedinečným neopakovateľným evidenčným číslom a Vkladovým lístkom na potlači.

**Služba Vkladu alebo Služba**

Príjem, spracovanie a zúčtovanie Vkladu na Účet, vrátane ďalších úkonov s nimi súvisiacich.

**Účet**

Bežný účet vedený v Banke pre Majiteľa účtu, v prospech ktorého Klient realizuje Vklad/y.

**Vklad**

Vklad Hotovosti na Účet.

**Vkladový lístok**

Predtlač na Safebagu, na ktorú je Klient povinný vypísať požadované údaje (napr. Účet, sumu a menu Vkladu, názov Klienta) a na základe ktorých Banka pripíše Vklad na Účet.

**Webové sídlo**

Internetová stránka Banky, dostupná na: [www.vub.sk](file:///%5C%5Cs1000125.vub.sk%5CInbiz%5CBusiness_deployment%5C03_Processes_Contracts%5C02_Client_Contractual_Documentation%5Cwww.vub.sk)

# **2. PODMIENKY POSKYTOVANIA SLUŽBY VKLADU**

2.1. Služba Vkladu umožňuje realizovať Vklad/y formou zloženia Hotovosti v Safebagu na Obchodnom mieste.

2.2. Podmienkou poskytovania Služby Vkladu je:

a) vedenie Účtu v Banke a

b) uzatvorenie Zmluvy;

2.3. Zmluva, vrátane jej neskorších dodatkov, sa uzatvára písomne v listinnej podobe alebo prostredníctvom elektronických prostriedkov. V Zmluve bude dohodnuté najmä Obchodné miesto/a, v ktorom/rých sa budú realizovať Vklad/y.

2.4. Na základe uzatvorenej Zmluvy bude Banka poskytovať Službu Vkladu za podmienok uvedených v Zmluve. Službu Vkladu je Banka oprávnená poskytovať aj prostredníctvom Dodávateľa, s výnimkou nasledovných úkonov: príjem Safebagu, zúčtovanie Hotovosti na Účet, zúčtovanie poplatkov a prípadných diferencií na Účet/z Účtu a riešenie Reklamácií.

2.5. Kontaktné údaje Dodávateľa sú dostupné na webovom sídle Dodávateľa.

**3. PODMIENKY PRE BALENIE A ODOVZDANIE HOTOVOSTI**

3.1. Klient je povinný používať iba Safebagy, ktoré mu bezplatne poskytne Banka.

3.2. Safebagy vydá Klientovi Obchodné miesto, uvedené v Prílohe č. 1 Zmluvy. Safebagy budú, na základe dohody zmluvných strán, vydané buď:

a) po každom Vklade na výmenu alebo

b) v dohodnutom počte na jednomesačnú spotrebu osobe/osobám oprávneným prevziať Safebagy, ktoré sú uvedené v Prílohe č. 1 Zmluvy.

3.3. Klient je povinný predložiť Safebag, ktorý je riadne zapečatený, uzavretý a zalepený bezpečnostným uzáverom, na ktorom bude riadne vyplnený Vkladový lístok podľa predtlače. Klient nesmie Safebag nijako upravovať (zmenšiť, zataviť alebo uzavrieť iným spôsobom ako samolepiacim uzáverom s deštrukčným preukázaním narušenia a otvorenia).

3.4. Klient je povinný dodržiavať nasledovný spôsob balenia Hotovosti:

a) maximálna suma v rámci jedného Vkladu nesmie presiahnuť sumu 20.000,- EUR (slovom: dvadsaťtisíc eur) alebo sumu 20.000,- EUR (slovom: dvadsaťtisíc eur) prepočítaním sumy Hotovosti v cudzej mene na menu EURO;

b) v jednom Safebagu môžu byť vložené len bankovky v rovnakej mene, v maximálnom počte 500 ks / Safebag, pričom nemusia byť roztriedené podľa nominálnych hodnôt;

c) v prípade Vkladu v mene EURO môžu byť v Safebagu aj neroztriedené EURO mince v maximálnom počte 300 ks / Safebag;

d) ak Safebag obsahuje bankovky aj mince v mene EURO, musia byť bankovky uložené do samostatnej uzatvorenej (napr. papierovej) obálky, t. j. oddelene od mincí tak, aby sa nepomiešali bankovky s mincami a pri naplnení Safebagu bola dodržaná jeho maximálna kapacita;

e) v prípade väčšieho počtu bankoviek alebo mincí v rámci jedného Vkladu môže Klient vložiť bankovky a mince do dvoch Safebagov. Klient v tom prípade vyplní Vkladový lístok len na jednom Safebagu s tým, že v hornej časti Vkladových lístkov na oboch Safebagoch uvedie poznámku „Dva safebagy evid. č. ...................... „(Klient uvedie evidenčné číslo oboch Safebagov);

f) Vklady bankoviek v rôznych menách musí Klient realizovať samostatne, t. j. za každú menu realizuje samostatný Vklad v samostatnom Safebagu.

3.5. Prevzatie Safebagu potvrdí Banka Klientovi na doklade o zaúčtovaní Vkladu zo systému Banky, pričom Klient berie na vedomie, že konečná výška Vkladu bude určená až pri spracovaní Hotovosti.

3.6. V prípade, že pri predložení Safebagu budú zistené nedostatky – najmä nebude použitý Safebag dodaný Bankou, Safebag bude nesprávne uzatvorený, bezpečnostný uzáver Safebagu bude javiť známky porušenia, Safebag bude porušený (natrhnutý, roztrhnutý a pod.), prípadne vkladaná Hotovosť presahuje maximálnu sumu v zmysle bodu 3.4. tohto článku, Banka takýto Safebag neprevezme.

**4. ZÚČTOVANIE VKLADU NA ÚČET**

4.1. Vklad zúčtuje Banka na Účet pri odovzdaní Safebagu v dohodnutom Obchodnom mieste, a to na základe údajov uvedených na Vkladovom lístku.

4.2. Za stav Hotovosti vybranej zo Safebagu sa považuje stav zistený pri jej spracovaní. Rozdiely, t. j. diferencie medzi sumou pripísanou v prospech Účtu pri prevzatí Safebagu podľa údajov na Vkladovom lístku a stavom zistenom pri jej spracovaní, vyúčtuje Banka najneskôr desiaty (10) pracovný deň po pripísaní Vkladu. Banka tieto rozdiely vyúčtuje z Účtu alebo na Účet bez ohľadu na stav finančných prostriedkov na Účte. O vyúčtovaní diferencie z Účtu/na Účet sú Majiteľ účtu a Klient informovaní prostredníctvom Oznámenia o diferencii, ktoré Banka zašle na kontaktnú e-mailovú adresu, uvedenú v Prílohe č. 2 Zmluvy.

4.3. Na konverziu cudzích mien navzájom, resp. meny EURO a cudzích mien a na konverziu cudzej meny na menu EURO, za účelom kontroly maximálneho limitu vkladanej Hotovosti do 20 000 EUR, sa použije kurzový lístok Banky (kurz valuta nákup), platný v čase zúčtovania Vkladu na Účet. Pre vyúčtovanie diferencie podľa bodu 4.2. tohto článku použije Banka kurzový lístok, platný v čase vyúčtovania.

4.4. V prípade, že sa v Safebagu budú nachádzať bankovky v cudzej mene, ktorú Banka nenakupuje, budú tieto bankovky vrátené Klientovi oproti potvrdeniu, spolu s Oznámením o diferencii.

4.5. V prípade, že Safebag bude obsahovať mince v cudzej mene, bude sa toto konanie Klienta považovať za podstatné porušenie Zmluvy. Uvedené mince budú Klientovi odovzdané spôsobom uvedeným v bode 4.4. tohto článku.

4.6. Bankovky a mince, u ktorých vznikne podozrenie, že sú falšované alebo pozmenené, ako aj bankovky a mince, za ktoré sa podľa právnych predpisov neposkytuje náhrada (napr. v dôsledku poškodenia nie sú identifikovateľné, bankovky a mince, pri ktorých je podozrenie, že pochádzajú z trestného činu alebo ich poškodením bol spáchaný trestný čin, resp. podľa usmernení NBS sa za ne neposkytuje náhrada a pod.) budú odobraté. O  odobratí takejto Hotovosti zašle Banka, resp. Dodávateľ spolu s Oznámením o diferencii potvrdenie, a to na kontaktnú e-mailovú adresu uvedenú v Prílohe č. 2 Zmluvy. Banka takto zistené rozdiely vyúčtuje z Účtu v súlade s bodom 4.2. tohto článku.

**5. POVINNOSTI ZMLUVNÝCH STRÁN**

5.1. Klient predloží Banke prostredníctvom Majiteľa účtu vyplnenú Prílohu č. 1 a Prílohu č. 2 Zmluvy.

5.2. V Prílohe č. 1 bude uvedené najmä:

a) Obchodné miesto, v ktorom bude Klient predkladať Safebagy;

b) prípadné osoby oprávnené preberať mesačnú zásobu Safebagov.

5.3. Klient je oprávnený požadovať zmenu Prílohy č. 1 Zmluvy, a to vyhotovením návrhu novej Prílohy č. 1 doručenej prostredníctvom Majiteľa účtu útvaru Banky, prostredníctvom ktorého uzatvoril Zmluvu. V prípade, ak Banka akceptuje návrh novej Prílohy č. 1, nadobúda nová Príloha č. 1 účinnosť dňom v nej uvedeným Bankou, ktorý však nie je skorší ako deň oznámenia o akceptovaní novej Prílohy č. 1, zaslaného Klientovi a Majiteľovi účtu. Banka si vyhradzuje právo odmietnuť akceptovať návrh novej Prílohy č. 1.

5.4. V Prílohe č. 2 Klient a Majiteľ účtu uvedú osoby, ktoré môže Banka, resp. Dodávateľ kontaktovať vo veciach súvisiacich s Vkladmi. Na e-mailovú adresu, uvedenú v Prílohe č. 2 budú zasielané informácie a oznámenia súvisiace s Vkladmi (napr. pre prípad vrátenia Hotovosti v cudzej mene, ktorú Banka nenakupuje zistených v Safebagu, alebo pre prípad zasielania Oznámenia o diferencii a pod).

5.5. Akúkoľvek zmenu údajov alebo osôb uvedených Klientom a Majiteľom účtu v Prílohe č. 2 sú Klient a Majiteľ účtu povinní písomne oznámiť a doručiť prostredníctvom Majiteľa účtu útvaru Banky, prostredníctvom ktorého uzatvorili Zmluvu a to predložením novej Prílohy č. 2. Nová Príloha č. 2 k Zmluve nadobúda účinnosť dňom v nej Klientom a Majiteľom účtu uvedeným, ktorý však môže byť určený najskôr ako piaty (5) pracovný deň po dni jej doručenia prostredníctvom Majiteľa účtu Banke. V prípade, ak údaje v novej Prílohe č. 2 sú neúplné alebo zmätočné, alebo Klienta Majiteľ účtu určili deň účinnosti novej Prílohy č. 2 k Zmluve v rozpore s predchádzajúcou vetou, vyzve Banka Klienta na jej opravu. Klient a Majiteľ účtu berú na vedomie, že Banka poskytne Prílohu č. 2 aj Dodávateľovi, pre zabezpečenie e-mailovej komunikácie, v rozsahu, uvedenom v tomto bode.

5.6. Banka je oprávnená jednostranne zmeniť Prílohu č. 1 v časti subjektu, v ktorom bude Klient realizovať Vklad, a to najmä, nie však výlučne z dôvodu zmeny kontaktnej adresy Obchodného miesta Banky a/alebo z dôvodu zrušenia Obchodného miesta Banky. Zmenu Prílohy č. 1 oznámi Banka Klientovi a Majiteľovi účtu doručením novej Prílohy č. 1 najmenej 15 dní pred nadobudnutím účinnosti novej Prílohy č. 1, ktorú Banka v novej Prílohe č. 1 uvedie. Klient a Majiteľ účtu sú oprávnení vysloviť písomný nesúhlas so zmenou a v tejto súvislosti majú právo na okamžité vypovedanie Zmluvy; výpoveď v súvislosti s nesúhlasom môže vyjadriť Klient alebo Majiteľ účtu, s účinkami pre oboch. Ak Klient alebo Majiteľ účtu najneskôr v deň predchádzajúci dňu navrhovanej účinnosti zmeny nedoručia v súvislosti s ich nesúhlasom aj výpoveď, platí, že sa táto zmena na nich vzťahuje.

5.7. Klient, Majiteľ účtu a Banka sú povinní sa vzájomne informovať o všetkých okolnostiach, ktoré by mali vplyv na poskytovanie Služby Vkladu.

**6. ZODPOVEDNOSŤ**

6.1. Klient a Majiteľ účtu zodpovedajú za škodu spôsobenú porušením ich povinností, uvedených v Zmluve.

6.2. Klient zodpovedá za škodu, ktorá vznikne nesprávnym uzatvorením alebo poškodením Safebagu.

6.3. Klient a Majiteľ účtu zodpovedajú za škody spôsobené z titulu neoznámenia zmien v Prílohe č. 1 a Prílohe č. 2 k Zmluve.

## 7. DORUČOVANIE PÍSOMNOSTÍ

7.1. Všetky písomnosti budú Klientovi a Majiteľovi účtu doručované osobne, kuriérskou službou, poštou alebo elektronickými komunikačnými médiami (e-mail alebo iné elektronické médium) na Klientom/Majiteľom účtu naposledy oznámenú korešpondenčnú adresu.

7.2. Pri osobnom doručovaní sa písomnosti považujú za doručené dňom ich odovzdania Klientovi/Majiteľovi účtu, čo Klient/Majiteľ účtu písomne potvrdí pri ich prevzatí, alebo dňom odmietnutia ich prevzatia.

7.3. Písomnosti doručované kuriérskou službou sa považujú za doručené dňom ich odovzdania Klientovi/Majiteľovi účtu alebo dňom odmietnutia ich prevzatia.

7.4. Pri doručovaní písomností poštou sa písomnosti považujú za doručené v tuzemsku tretí deň po ich podaní na poštovú prepravu a v cudzine siedmy deň po ich podaní na poštovú prepravu.

7.5. Písomnosti doručované prostredníctvom e-mailu alebo iného elektronického média sa považujú za doručené v deň nasledujúci po dni ich odoslania, ak nie je preukázaný skorší/ iný termín ich doručenia.

7.6. Písomnosť sa považuje za doručené aj vtedy, ak sa vráti ako nedoručiteľná, a to podľa bodov 7.3 ,7.4 a 7.5., ak bola odoslaná na naposledy Klientom/Majiteľom účtu oznámenú korešpondenčnú adresu.

7.7. Klient/Majiteľ účtu je povinný informovať Banku o nedoručení dokumentov akéhokoľvek druhu, ktorých doručenie očakáva, najmä dokumentov doručovaných elektronickými prostriedkami; v opačnom prípade Banka nezodpovedá za prípadné škody spôsobené takýmto nedoručením.

 **8. SPOLOČNÉ USTANOVENIA**

## 8.1. ROZHODNÉ PRÁVO A JAZYK

### 8.1.1.Zmluva ako aj právne vzťahy s ňou súvisiace sa riadia právnym poriadkom Slovenskej republiky.

### 8.1.2. Rozhodujúcim jazykom pre Zmluvu a ostatné dokumenty s ňou súvisiace, ako aj pre komunikáciu medzi Klientom/Majiteľom účtu a Bankou je slovenský jazyk. Ak je Zmluva a/alebo akákoľvek dokumentácia s ňou súvisiaca vyhotovená aj v inom ako slovenskom jazyku, je pre jej právne posudzovanie a výklad pojmov rozhodujúca jej slovenská verzia.

### 8.1.3. Vzťahy medzi Klientom, Majiteľom účtu a Bankou, ktoré nie sú výslovne upravené v Zmluve sa riadia ustanoveniami príslušných právnych predpisov v rozsahu, v akom nemenia účel a/alebo zámer vyjadrený v Zmluve, s výnimkou kogentných ustanovení týchto právnych predpisov.

## 8.2. REKLAMÁCIE

### 8.2.1. Podnet alebo sťažnosť Klienta/Majiteľa účtu týkajúce sa správnosti a kvality služieb poskytovaných Bankou môže Klient/Majiteľ účtu uplatniť formou Reklamácie podľa Reklamačného poriadku.

# **9. ZÁVEREČNÉ USTANOVENIA**

### 9.1. Banka týmto informuje Klienta a Majiteľa účtu o možnosti rozhodcovského riešenia sporov alebo iného mimosúdneho riešenia sporov vzniknutých zo Zmluvy alebo v súvislosti s ňou. Podmienky týchto foriem riešenia sporov, práva a povinnosti Banky, Majiteľa účtu a Klienta ako strán sporu sú upravené najmä v zákone č. 244/2002 Z. z. o rozhodcovskom konaní v znení neskorších predpisov a zákone č. 420/2004 Z. z. o mediácii a o doplnení niektorých zákonov v znení neskorších predpisov.

### 9.2. Orgánom dohľadu nad finančným trhom je Národná banka Slovenska.

### 9.3. Banka neposkytuje Klientovi a Majiteľovi účtu služby daňového poradenstva. Banka nezodpovedá za daňový obsah transakcií, ktoré Klient/Majiteľ účtu vykonáva prostredníctvom využívania bankových produktov a služieb.

9.4. Uzatvorením Zmluvy alebo podpísaním žiadosti o jej uzatvorenie udeľuje Klient/Majiteľ účtu v zmysle zákona č. 483/2001 Z. z. o bankách a o zmene a doplnení niektorých zákonov súhlas so sprístupnením a poskytnutím údajov, ktoré sú predmetom bankového tajomstva: a) poskytovateľom doplnkových služieb alebo iným osobám, ak je v  súvislosti s  plnením Zmluvy také poskytnutie údajov nevyhnutné, b) osobám, ktoré Banka poverila výkonom niektorých činností spojených so svojou prevádzkou v rozsahu nevyhnutnom pre splnenie ich záväzkov; zoznam týchto osôb uvádza Banka v  zozname sprostredkovateľov poverených spracovaním osobných údajov na Webovom sídle; c) osobám, ktoré sú súčasťou ISP Group a iným osobám na účely, ktoré sú uvedené v zozname tretích strán na Webovom sídle. Banka sa zaväzuje v  zmluvnom vzťahu s týmito osobami zabezpečiť povinnosť zachovávať bankové tajomstvo. Ďalšie informácie o spracovaní osobných údajov Klient a Majiteľ účtu nájdu na [www.vub.sk](http://www.vub.sk).